มีอาการมาประมาณ2วันแล้วครับ ไม่คัน แต่วันที่รู้สึกว่าเป็นมีไข้ เพิ่งหายเมื่อวาน พอไปส่องกระจก ก็มีจุดๆอยู่เต็มหน้า มีที่ตัว ขา หลัง แขนอะครับ คือเป็นอะไร รักษายังไง วิธีดูแล ช่วยบอกด้วยครับ ขอบครับ
สวัสดีค่ะ อาการมีไข้และมีผื่นขึ้นตามตัว อาจมีสาเหตุจาก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใส-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน-โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดงที่ค่อยๆเปลี่ยนเป็นตุ่มน้ำใส-หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นน้อยมากๆหากเคยฉีดวัคซีนมาครบในวัยเด็ก โรคหัด หรือหัดเยอรมันก็เป็นไปได้น้อยเบื้องต้นหากมีอาการคัน สามารถรับประทานยาแก้คันได้ หลีกเลี่ยงการแกะ เกาผื่น รับประทานยาลดไข้ทุก 4-6 ชัวโมง พักผ่อน และสังเกตว่าเมื่อไข้หายสนิทแล้ว ผื่นค่อยๆยุบตามไปด้วยหรือไม่ หากยังมีผื่นมากแม้จะหายไข้แล้ว หรือไข้กลับมาขึ้นสูงอีกครั้ง ควรไปพบแพทย์เพื่อตรวจเพิ่มเติม ส่วนใหญ่ถ้าเป็นไข้ออกผื่นจากเชื้อไวรัสซึ่งเจอได้บ่อย ผื่นจะค่อยๆยุบไปเองเมื่อการติดเชื้อหายไป ไม่ต้องทำอะไรพิเศษค่ะ